К‑исправљачки-дијалог
К‑исправљачки-дијалог служи за управљање дијагностичким порукама при извршавању. Поседује једноставни и пуни режим.
Да бисте могли ишта да мењате, Без исправљачког излаза мора бити празно.
Само за програме који користе библиотеку kdelibs4support Радних оквира КДЕ‑а.
kDebug() је превазиђено у Радним оквирима КДЕ‑а 5, у корист КуТ‑овог уграђеног бележења по категоријама (види QLoggingCategory). Користите наредбу kdebugsettings да укључите и искључите qCDebug().
једноставни режим 	 Ако просто покренете kdebugdialog5, добићете списак „области“ за укључивање или искључивање. Позив kDebug(област) у коду приказаће нешто у исправљачком излазу само ако је дата област укључена.
Запазите да се kWarning, kError и kFatal увек појављују — ова поставка се не односи на њих.
Уношењем ниске за поклапање у поље претраге при врху списка можете филтрирати приказане области. Користите дугмад испод списка да изаберете или поништите избор свих ставки у приказу (области које се не виде неће бити захваћене), или задајте исправљачки излаз за појединачне ставке попуњавањем кућице до њих.
пуни режим 	 Ако покренете kdebugdialog5 уз опцију --fullmode, тада за сваки степен критичности можете засебно дефинисати шта треба да се уради са дијагностичком поруком тог степена, и исто за сваку исправљачку област.
У пуном режиму, прво бирате исправљачку област која вас занима са списка на левој страни дијалога. Можете искористити и поље за претрагу на врху списка.
Потом можете независно поставити излаз за разне типове порука:
Информација
Упозорење
Грешка
Кобна грешка
За сваки тип можете поставити следеће:
Излаз у: 	 У овом падајућем списку бирате да ли ће се поруке исписивати у: Фајл, дијалог с поруком, шкољку (тј. стдгр.) или системски дневник. Није добро да шаљете кобне поруке у системски дневник, осим ако сте баш ви систем-администратор. Подразумевано је шкољку.
Име фајла: 	Укључено кад сте као излаз изабрали фајл, и наводи име тог фајла (релативно према текућој фасцикли). Подразумевано је kdebug.dbg.
Сем овога, можете попунити и кућицу Обустави при кобној грешци. У том случају, ако је излаз дијагностичка порука са степеном критичности KDEBUG_FATAL, после издавања поруке програм се обуставља уз СИГАБРТ.
Кад затворите дијалог притиском на дугме У реду, начињене измене одмах се примењују и уписују у фајл $XDG_CONFIG_HOME/kdebugrc (подразумевано ~/.config/kdebugrc). Ако притисните Одустани, измене се одбацују и враћају стари уноси.
Заслуге за првобитну верзију К‑исправљачког-дијалога припадају Матијасу Калеу Далхајмеру.
Превео Драган Пантелић falcon-10@gmx.de.